open-index/open-wikipedia-markdown huggingface dataset:
Johan Ludwig Wegner

**Johan Ludwig Wegner** (født 7. august 1830 på Fossum hovedgård i Modum, død 7. april 1893 i Larvik) var en norsk jurist, embedsmann og trelasthandler. Han var byfogd i Larvik fra 1884 til 1893.

Johan Ludwig Wegner, vanligvis kalt Ludwig eller J.L. Wegner, var sønn av godseier, verkseier, trelasthandler og generalkonsul Benjamin Wegner og Henriette Seyler, og ble født på Fossum hovedgård i Modum, der faren var administrerende direktør og medeier i Blaafarveværket. Han ble oppkalt etter morfaren, bankieren Ludwig E. Seyler i Hamburg. I 1836 kjøpte familien Frogner Hovedgård i Aker, der de bodde til 1849.

Han ble utdannet cand.jur. ved Det Kongelige Frederiks Universitet i 1851 og arbeidet i Indredepartementet 1852–1856. Han sluttet i departementet for å gå inn i farens trelastforretning i 1856 og var daglig leder i trelastfirmaet Juel, Wegner & Co. som var eid av faren og Iver Albert Juel. Firmaet engasjerte seg i trelasthandel i Drammensvassdraget og i Glommavassdraget. Senere etablerte han sitt eget trelastfirma J.L. Wegner & Co., og drev som trelastgrosserer i kompaniskap med M.N. Iversen og broren H.B. Wegner. Han var medlem av bestyrelsen i Hafslunds Saugbrug. 

I 1868 sluttet han som trelasthandler og vendte tilbake til en stilling i Indredepartementet. Etter halvannet år i Indredepartementet ble han ansatt i Statens Jernbaneanlæg, der han etter kort tid ble hovedkasserer (økonomidirektør). I denne stillingen hadde han en viktig rolle i utbyggingen av jernbanenettet i Norge; Statens Jernbaneanlæg hadde et av de største budsjettene i staten. Han sluttet som hovedkasserer i forbindelse med omorganiseringen av Statens Jernbaneanlæg til Norges Statsbaner, og var byfogd i Larvik fra 1884 til 1893.

Han var gift med Blanca Bretteville, datter av statsminister Christian Zetlitz Bretteville, som hadde vært Wegners sjef i Indredepartementet. De var foreldre til kvinnesakskvinnen Olga Thinn, som var gift med høyesterettsjustitiarius Karenus Kristofer Thinn.

Ifølge folketellingen for 1885 var Wegner og hans familie bosatt i Abr. Andersens gård i Larvik.

## Referanser


## Litteratur
*Rolf B. Wegner (f. 1898): *Familien Wegner*, Halden, 1963
*Rolf B. Wegner (f. 1940): *Oldefar Heinrich Wegner forteller*, 2010
*Rolf B. Wegner (f. 1940): *Wegner-slektens virksomhet ved Glomma*, 2011
Olga Thinn

**Olga Thinn** (født 12. juni 1858 i Drammen, død 6. januar 1943 på Vinderen), født *Olga Wegner*, var en norsk kvinnesaksforkjemper og humanitær leder.

Hun var datter av byfogd Johan Ludwig Wegner og Blanca Bretteville; hennes bestefedre var industriherren Benjamin Wegner og statsminister Christian Zetlitz Bretteville. Hun var gift med høyesterettsjustitiarius Karenus Kristofer Thinn. Hun var bl.a. mor til høyesterettsadvokat Jakob Thinn.

Hun arbeidet som lærer fra 1878 til hun giftet seg i 1881. Mens hun bodde i Tromsø stiftet hun Tromsø sanitetsforening. Etter at hennes mann ble lagmann i Oslo, gikk hun inn for kvinnesaken. Hun var i en årekke formann i Oslo Hjemmenes Vel, formann i Ebenezerforeningen (Oslo Indremisjons redningshjem for unge piker), i 16 år formann i Oslo kvinneråd og viseformann i Moralvernforeningen. Hun var æresmedlem av Norske kvinners nasjonalråd og mottok Kongens fortjenstmedalje i gull.

Det finnes et portrett av Olga Thinn malt av Renée Sund.

## Referanser


## Litteratur
* Elisa Tandberg, *Ottesen; slekten fra Rødby på Lolland*, Oslo, 1950, s. 119–120
Joshua Gomez

**Joshua Eli Gomez** (født 20. november 1975) er en amerikansk skuespiller, kjent for sin rolle som Morgan Grimes i TV-serien *[[Chuck (TV-serie)|Chuck]]*. Han er yngre bror av skuespilleren Rick Gomez.

Gomez har hatt en tilbakevendende rolle i TV-serien *[[Sporløst forsvunnet]]* som datateknikeren «James Mackeroy». Han har også deltatt i en rekke reklamefilmer, blant annet for IBM. I 2004 hadde han rollen som «Sammy Stinger» i komedien *Bring It On Again* (direkte-til-video). Han har også hatt en del oppdrag som stemmeskuespiller, blant annet sammen med sin bror i det japanske videospillet *[[Final Fantasy X-2]]*.

Siden september 2007 har han hatt sin mest kjente rolle som tittelfigurens kompis, «Morgan Grimes».

## Filmografi

## Eksterne lenker
*
Ruth av Rosenborg

**Ruth grevinne av Rosenborg** (født *Ruth Nielsen*  8. oktober 1924 i Frederiksborg, død 25. juli 2010) var en dansk grevinne. 

Hun var datter av direktør Kaj Nielsen, og ble i 1949 gift med sin skolekammerat prins Flemming, som i den forbindelse måtte avgi sin tittel og i stedet ble greve av Rosenborg. De fikk sammen sønnene Axel, Birger, Carl Johan og datteren Desirée. Paret, som var hyppige gjester ved hoffet i Norge, var gift frem til Flemmings død i 2002. 

Grevinne Ruth er begravet i Bernstorff slottshave sammen med sin mann.

## Referanser
Forsvarets sikkerhetsbestemmelser for landmilitær virksomhet

**Forsvarets sikkerhetsbestemmelser for landmilitær virksomhet** også kjent som **Utdanningsdirektiv 2&ndash;1** (eller under korttittelen **UD&nbsp;2&ndash;1**) er et norsk overordnet rammeverk som regulerer et minimum av sikkerhetsbestemmelser for norsk landmilitær virksomhet i Forsvaret. Direktivet er ugradert og oppdateres jevnlig.

Bestemmelsene gjelder for all landmilitær virksomhet i Norge, og for styrker underlagt kommandoen til Forsvarets operative hovedkvarter (FOH) som løser oppdrag og operasjoner i og utenfor Norge, når ikke annet følger av overordnet sivilt og militært regelverk, eller bestemmelser gitt av sjef for FOH. UD&nbsp;2&ndash;1 er overordnet bestemmelser gitt i våpenreglement, bruksanvisninger etc. 

## Fravikelser
Bestemmelsene kan fravikes i nødverge- og nødrettsituasjoner, og kan også fravikes i forbindelse med gjennomføring av operasjoner og under trening på spesielle teknikker, men da etter søknad.

UD 2-1 skal ikke hindre avdelinger i å løse oppdrag hjemlet av Direktiver for militære befalingsmenn og militære sjefer ved væpnet angrep på Norge (plakaten på veggen), eller under operasjoner i utlandet.

## Referanser


## Eksterne lenker
*UD 2-1 fra mai 2024
Åpningsseremonien til VM i fotball 2014

**Åpningsseremonien til VM i fotball 2014** fant sted på Arena de São Paulo torsdag 12. juni 2014 kl. 15.15 lokal tid.
660 dansere var i aksjon under seremonien koreografert av den kjente brasilianske koreografen Paulo Barros

## Showet
Dansen var inspirert av, og en hyllest til naturen, folket og fotballen i Brasil. Tre ensembler var i aksjon, og showet kulimnerte med en finale der en fotball i midten av arenaen ble åpnet og den brasilianske sangerinnen Claudia Leitte startet det musikalske innslaget. Hun ble etter hvert akkompagnert av Pitbull og Jennifer Lopez, som sammen framførte den offisielle VM-sangen "We Are One (Ole Ola)".

Til motsetning til vanlig praksis der FIFA-presidenten har åpnet turneringen formelt, ble denne turneringen ble erklært åpnet ved at 3 barn slapp fri duer i midten av arenaen.

## Referanser


## Eksterne lenker
*
Nina Arkina

**Nina Arkina** (født 3. juli 1892 i Odessa, død 24. september 1980) var en russiskfødt norsk forfatterinne. 

Arkina utga flere bøker, hvorav de fleste med emner fra russisk historie. Hun skrev biografiske romaner om blant andre Katarina den store (*Keiserinne og kvinne*, 1949), Alexander I (1950–1951), Alexander II (1956) samt om matematikeren Sofja Kovalevskaja (1967). 

Hun ble i 1930 gift med forfatter og politiker Victor Mogens.

## Referanser
Ruby Lin

**Ruby Lin** (kinesisk: 林心如, pinyin: *Lín Xīnrú*, født 27. januar 1976 i Taipei i Republikken Kina) er en Taiwan-kinesisk skuespillerinne, kinesisk popsangerinne (mandopop), producer og fotomodell.

## Referanser


## Eksterne lenker
* 
* micro weibo – Sina.com
* Hennes blogg – Sina.com
* Ruby Lin Official Site
* 
*  Ruby Lin – LoveHKFilm.com
Eugenio Mena

**Eugenio Esteban Mena Reveco** (født 18. juli 1988) er en chilensk fotballspiller som spiller for den argentinske klubben Racing Club de Avellaneda. Han er også en del av . 

Han har spilt for flere andre klubber i sin karriere, blant annet Club Universidad de Chile og Santiago Wanderers fra Chile. 

## Landslaget
7. september 2010 fikk han sin første landskamp for  mot Ukraina.

Han ble tatt ut til Fotball-VM 2014 i Brasil .

Han ble tatt ut i s tropp til FIFA Confederations Cup 2017 i Russland.

## Referanser


## Eksterne lenker
*
Mauricio Pinilla

**Mauricio Ricardo Pinilla Ferrera** (født 4. februar 1984) er en chilensk fotballspiller som for tiden er klubbløs.

Han spiller i angrep, og er også en del av . Han har spilt for flere andre klubber i sin karriere, blant annet Grosseto og Palermo fra Italia. 

Han ble tatt ut til Fotball-VM 2014 i Brasil . 

Han var med i troppen da  vant Copa América 2015 på hjemmebane i Chile. Chile vant 4-1 på straffespark mot  i finale, etter 0-0 i ordinær tid. 

## Referanser


## Eksterne lenker
*
José Pedro Fuenzalida

**José Pedro Fuenzalida Gana** (født 22. februar 1985) er en chilensk fotballspiller som spiller for den chilenske klubben Club Deportivo Universidad Católica. 

Fuenzalida har tidligere spilt for O'Higgins, Universidad Católica og Colo-Colo.

## Landslaget
Han var en del av Chiles tropp til VM i 2014.

Han ble tatt ut i s tropp til FIFA Confederations Cup 2017 i Russland.

## Referanser


## Eksterne lenker
*
Charles Aránguiz

**Charles Mariano Aránguiz Sandoval** (født 17. april 1989) er en chilensk fotballspiller som spiller for den brasilianske klubben . Han er også en del av . 

Han har spilt for flere andre klubber i sin karriere, blant annet Internacional fra Brasil, Universidad de Chile, Colo-Colo og Cobreloa, samt et utlån til Cobresal fra Chile, og argentinske Quilmes.

## Landslaget
Han ble tatt ut til Fotball-VM 2014 i Brasil .

Han ble tatt ut til Copa America 2015 på hjemmebane, der  vant finalen etter straffesparkkonkurranse.

Han ble tatt ut i s tropp til FIFA Confederations Cup 2017 i Russland.

## Referanser


## Eksterne lenker
*
Lov om straff for internerte militære

**Lov om straff for internerte militære** (fullt navn: *lov om straffebestemmelser for utenlandske militærpersoner som er internert her i riket under krig mellem fremmede magter*) er en norsk lov som gir regler for utenlandske militærpersoner som er tilbakeholdt, bevoktet eller på annen måte internert i Norge under krig mellom fremmede makter.

Loven ble vedtatt 17. mars 1916 og trådte i kraft umiddelbart.

Loven gjør det straffbart for utenlandske militærpersoner som er internert i Norge å forlate en anvist interneringsleir uten tillatelse, eller å overtre forskrifter som er gitt av en offentlig myndighet angående interneringen. Det følger av loven at de straffbare handlingene er militære forbrydelser som kan straffes disiplinært med refselse i samsvar med reglene i militære disiplinærlov.

## Referanser


## Eksterne lenker
* Lovdata
RAF Coningsby

**RAF Coningsby** (IATA: QCY, ICAO: EGXC) er en flystasjon i Royal Air Force 13,7 km sørvest av Horncastle i Lincolnshire og 15,8 km nordvest av  Boston i Lincolnshire i England. Flystasjonen ble opprettet i 1940 og er fremdeles operativ.

Flystasjonen ble fra etableringen primært benyttet for bombefly, blant annet opererte skvadronen som senket slagskipet «Tirpitz» ut fra RAF Coningsby. I løpet av andre verdenskrig gikk 175 fly fra flystasjonen tapt. Fra 1950 var RAF Boeing Washington stasjonert ved basen og fikk i 1953 sine første jetbombefly, English Electric Canberra, mens Avro Vulcan var stasjonert der i årene 1962 til 1964.

I dag er britiske Eurofighter Typhoon stasjonert ved basen og den benyttes av No. 121 Expeditionary Air Wing. RAF Coningsby er også base for Battle of Britain Memorial Flight (BBMF).

## Litteratur

* Bruce Barrymore Halpenny: *Action Stations: Wartime Military Airfields of Lincolnshire and the East Midlands* v. 2 (updated version) ISBN 978-1852604059

## Eksterne lenker

* Offisielt nettsted for RAF Coningsby (engelsk)
Forskrift om militære kommandosaker

**Forskrift om militære kommandosaker** (fullt navn: *forskrifter vedr. egentlige militære kommandosaker (jf. Grunnloven §§ 28 og&nbsp;31)*) er en norsk forskrift som gir utfyllende bestemmelser til paragraf 28 og 31 i Grunnloven.

Forskriften ble vedtatt 8. mars 1963 og består av fem punkter:

# Punkt I bestemmer at uttrykket «egentlige militære kommandosaker» i Grunnloven §§&nbsp;28 og&nbsp;31 omfatter mobiliseringsplaner, sammendragnings- og oppmarsplaner (tilsvarende planer for Sjøforsvaret), forsvarsplaner og krigsoppsetningsplaner for Kystartilleriet.
# Punkt II bestemmer at saker under punkt I som fremmes ved kongelig resolusjon på kommandovei, sendes av forsvarssjefen til forsvarsministeren.
# Punkt III bestemmer at forsvarsministeren kan pålegge forsvarssjefen å være til stede når han foredrar saken for kongen, og at hvis forsvarsministerens foredrag avviker fra forslag som er lagt frem fra den øverste fagmilitære ledelse, plikter han å referere den fagmilitære ledelses standpunkt.
# Punkt IV bestemmer at når forsvarsministeren foredrar saken for kongen, skal også statsministeren og utenriksministeren være til stede.
# Punkt V bestemmer at utkast til kongelig resolusjon på kommandovei skal leveres forsvarsministeren personlig og direkte og arkiveres ved forsvarsministerens forsorg.

## Referanser


## Eksterne lenker
* Lovdata
Bestemmelser om adgang og opphold på norsk territorium m.m.

**Bestemmelser om adgang og opphold på norsk territorium m.m.** (fullt navn: *bestemmelser om klarering av adgang til og opphold på norsk territorium under fredsforhold for militære og sivile statsfartøyer mv. iht. avtale 11. desember 2008 nr. 36 mellom regjeringene i den euroarktiske Barentsregionen om samarbeid innen forebygging, beredskap og innsats rettet mot krisesituasjoner*) er et norsk regelverk om klarering av adgang til og opphold på norsk territorium under fredsforhold for militære og sivile statsfartøyer.

Regelverket ble fastsatt av Forsvarsdepartementet 31. august 2012 med hjemmel i forskrift om fremmede statsfartøyer. Det trådte i kraft 1. september 2012.

Det bygger på en avtale av 11. desember 2008 mellom regjeringene i Barentsregionen om samarbeid innen forebygging, beredskap og innsats rettet mot krisesituasjoner.

Regelverket bestemmer at anmodninger som norske myndigheter mottar fra finske, russiske eller svenske myndigheter om adgang til og opphold på, herunder transitt gjennom, norsk territorium, for militære eller sivile statsfartøyer eller militære innsatsgrupper som skal krysse norsk grense til lands, i forbindelse med assistanse i kriseinnsatsoperasjoner, skal forelegges Forsvarets operative hovedkvarter (FOH), som delegeres myndighet til å gi klarering i slike tilfeller.

Videre følger det at FOH er ansvarlig for å informere NATOs luftoperasjonssenter som er gitt ansvaret for «*air policing*» over norsk luftrom, før klarering av finske, russiske eller svenske luftfartøyer kan gis, i den hensikt å unngå iverksetting av tiltak fra NATO for å avvise angjeldende luftfartøyer.

I henhold til regelverket skal situasjonssenteret i Forsvarsstaben orienteres fortløpende om de enkelte sakene, om mulig før klarering innvilges, slik at Forsvarsdepartementet kan holdes informert til enhver tid. Forsvarsdepartementet skal informere Utenriksdepartementet og Justis- og beredskapsdepartementet.

## Referanser


## Eksterne lenker
* Lovdata
* Avtalen på flere språk
Forskrift om fremmede statsfartøyer

**Forskrift om fremmede statsfartøyer** (fullt navn: *forskrift om adgang til og opphold på norsk territorium under fredsforhold for fremmede militære og sivile statsfartøyer*) er en norsk forskrift som gir bestemmelser om fremmede militære og sivile statsfartøyers adgang til og opphold på norsk territorium, for blant annet å sikre at norske myndigheter til enhver tid har oversikt over og kontroll med slike fartøyer.

Forskriften ble fremmet av Forsvarsdepartementet og fastsatt ved kongelig resolusjon 2. mai 1997 med hjemmel i lov om forsvarshemmeligheter, luftfartsloven og losloven. Den trådte i kraft 1. juni 1997.

Forskrift om fremmede statsfartøyer gjelder i hele Norge, herunder på Svalbard og Jan Mayen, samt på Bouvetøya. Den gjelder ikke Dronning Maud Land og Peter I Øy.

## Se også
* Bestemmelser om adgang og opphold på norsk territorium m.m.

## Referanser


## Eksterne lenker
* Lovdata
Iggy Azalea

**Amethyst Amelia Kelly** (født 1990), kjent under artistnavnet **Iggy Azalea**, er en australsk musiker og modell fra Mullumbimby, New South Wales. Hun reiste til USA som sekstenåring for å skape seg en karriere innen hiphop, og fikk sin første suksess med sine kontroversielle musikkvideoer til låtene «Pu$$y» og «Two Times», som begge oppnådde stor oppmerksomhet på YouTube.

Hennes studiodebut *The New Classic* ble utgitt i april 2014 efter at hun hadde skiftet label til Virgin EMI. Det gikk inn på en rekke topp fem-lister og inneholdt også suksessinglene «Work, Bounce, Change Your Life» og «Fancy», som klatret til nummer én på ''Billboard'' Hot 100. I tillegg opptrådte artisten på Ariana Grandes låt «Problem», som nådde opp til nummer to på samme liste, slik at Azalea er den første og eneste artisten siden The Beatles som har inntatt de to topplasseringene på denne listen.

En versjon av debutalbumet som var utvidet med fem låter ble utgitt under tittelen *Reclassified* i november 2014.

Magasinet *[[Billboard]]* utnevnte henne til «Årets nykommer 2014».

## Diskografi

* *[[The New Classic]]* (2014)
* *[[Digital Distortion]]* (2016)
* *[[Survive The Summer]]* (EP, 2018)
* *[[In My Defense]]* (2019)

## Referanser


## Eksterne lenker
* 
* 
* 
*
Forskrift om militære forbudsområder innen Sjøforsvaret

**Forskrift om militære forbudsområder innen Sjøforsvaret** er en norsk forskrift som har til formål å legge forholdene til rette for en effektiv utførelse av kontroll med ferdsel i og omkring forsvarsviktige installasjoner og områder.

Forskriften ble fastsatt av forsvarssjefen 30. august 2010 med hjemmel i lov om forsvarshemmeligheter. Den trådte i kraft 1. januar 2011.

Forskriften spesifiserer forbudsområder – nøyaktig angitte sjø- og landområder som det er knyttet spesielle og nærmere definerte restriksjoner til – oppgitt i WGS-84 datum. De angitte områdene inkluderer forbud mot adgang for uvedkommende, dykking, ankring, sjømåling, fiske og bruk av trål og bunnredskaper.

## Referanser


## Eksterne lenker
* Lovdata
№ 97 Squadron RAF

**№ 97 (Straits Settlements) Squadron** var en Royal Air Force skvadron etablert 1. desember 1917 i Waddington, Lincolnshire. Skvadronen var aktiv frem til 1920, den ble reetablert i 1935 og var aktiv under andre verdenskrig og frem til 1956. I 1959 ble den igjen aktivert og var operativ frem til 1967 da den ble endelig nedlagt.

## Eksterne lenker
* Skvadronens offisielle historie  (engelsk)
Forskrift om manøverregler for undervannsbåter, overflatefartøyer og sjøfly på vannet som nærmer seg hverandre, og om særskilt lanterneføring for norske orlogsfartøyer og andre militære fartøyer

**Forskrift om manøverregler for undervannsbåter, overflatefartøyer og sjøfly på vannet som nærmer seg hverandre, og om særskilt lanterneføring for norske orlogsfartøyer og andre militære fartøyer** er en norsk forskrift som gir manøverregler for undervannsbåter, overflatefartøyer og sjøfly på vannet, og om spesiell lanterneføring for norske orlogsfartøyer og andre militære fartøyer.

Forskriften ble fastsatt av Sjøfartsdirektoratet med hjemmel i lov og kongelig resolusjon. Den trådte i kraft umiddelbart.

Forskriften bestemmer blant annet at undervannsbåter som er helt neddykket eller som bare viser sine periskoper, i norsk farvann skal betrakte seg som vikepliktige for alle overflatefartøyer og sjøfly på vannet. Undervannsbåter som er helt eller delvis oppdykket, skal betraktes som maskindrevne fartøyer og følge bestemmelsene for maskindrevne fartøyer.

Videre fastsetter forskriften at norske orlogsfartøyer og andre militære fartøyer når de ville bli hindret i sine militære funksjoner er fritatt fra å føre den lanterne med hvitt lys som er angitt i sjøveisreglene.

## Referanser


## Eksterne lenker
* Lovdata
Kokborok

**Borok-språket**, eller **kók borok** (kókborok), også kjent som **tripuri**, er en fellebetegnelse for stammespråkene som tales av tripuri-folket i den indiske delstaten Tripura og nærliggende områder av Bangladesh. Ordet *kók borok*ner en sammenstilling av ordene *kók* («språk») og *borok* («folk»), og benyttes spesielt for tripuri-folket. Det er offisielt språk i delstaten Tripura i India.

## Referanser
Rolf B. Wegner (1898–1986)

**Rolf Benjamin Wegner** (født 7. desember 1898, død 1986) var en norsk jurist, politimester i Skien og sorenskriver i Halden.

Han ble cand.jur. i 1925 og overrettssakfører i 1927. Han var politifullmektig i Rogaland (der hans far da var politimester) en kort periode og var deretter dommerfullmektig i Lyngdal fra 1926 til 1928. Han ble i 1928 ekstraordinær politifullmektig i Ålesund, en stilling han hadde til han ble avsatt under okkupasjonen i 1942. I 1945 ble han politimester i Skien og i 1951 ble han sorenskriver i Halden. Han gikk av med pensjon i 1968 og flyttet deretter til Oslo.

Han var formann i menighetsrådet i Halden, formann i barnevernsnevnden og formann for psykiatrisk kontrollkommisjon i Østfold.

Han var sønn av amtmann og politimester Benjamin Wegner og far til politimester Rolf B. Wegner og tingrettsdommer Jens-Sveinung Wegner. Han utgav en bok om den norske slekten Wegner i 1963.

## Referanser
Sølvpagell

**Sølvpagell** (*Pagellus acarne*) er en fiskeart som tilhører havkarussene.

Kroppen er flattrykt fra sidene. Den har ingen striper unntatt sidelinjeorganet som vises som en mørk stripe. Finnene er lyserøde. Det er en svart flekk ved basis av brystfinnen. Den kan bli 36&nbsp;cm lang, men vanlig lengde er opptil 25&nbsp;cm.

Arten lever over sandbunn og i sjøgrasområder. Arten er vanlig ned til 40–100&nbsp;m dyp, men er tatt ned til 500&nbsp;m. Den eter flerbørstemarker, bløtdyr og små krepsdyr.

Sølvpagell er utbredt i Middelhavet og i det østlige Atlanterhavet fra Biscaya til Senegal, Madeira, Kanariøyene, Azorene og Kapp Verde. Den er av og til funnet ved De britiske øyer og er også tatt noen få ganger utenfor kysten av Danmark og Sverige.

## Referanser


## Eksterne lenker
*
Nord-Trøndelag fylkesting 1976–1979

**Nord-Trøndelag fylkesting 1976–1979** bestod av 45 representanter. Fordelingen mellom partiene var 18 fra Arbeiderpartiet, 11 fra Senterpartiet, 4 fra Kristelig Folkeparti, 4 fra Høyre, 4 fra Venstre, 2 fra Sosialistisk Valgforbund og 2 fra Det Nye Folkepartiet. Arne Sandnes fra Senterpartiet og Jarle Haugan fra Venstre var henholdsvis fylkesordfører og fylkesvaraordfører. Dette var det første direktevalgte fylkestinget.

## Representanter

## Referanser
Northumbria University

**Northumbria University** er et britisk universitet i byen Newcastle upon Tyne i det nordøstlige England. Universitetet har røtter tilbake til 1894, med utspring i tre regionale læresteder: *Rutherford College of Technology,* *College of Art and Industrial Design* og *Municipal College of Commerce*. De tre lærestedene ble slått sammen til *Newcastle Polytechnic* i 1969. Lærestedet fikk universitetsstatus i 1992 og byttet navn til *Northumbria University*, oppkalt etter den historiske regionen Northumbria.

Universitetet har omtrent  studenter. Sammen med det eldre Universitetet i Newcastle utgjør Northumbria University ett av byens to universiteter.

## Rangeringer
Northumbria University ble rangert som nummer 60 av 126 britiske universiteter på Complete University Guides liste for 2016 og som nummer 68 av 119 britiske universiteter på *[[The Guardian]]s* 2016-liste.

I QS World University Rankings for 2014 rangerte universitetet på plass 701 av verdens universiteter.
 
## Referanser


## Eksterne lenker
*
Axel Welin

**Ernst Axel Martin Welin**, født 10. november 1862 i Stockholm, død 27. juli 1951 i Lerum i Sverige, var en svensk oppfinner og industrimann.

Fra 1879 til 1884 studerte Welin ved Kungliga Tekniska högskolan i Stockholm. I 1885 og 1886 jobbet han for Helge Palmcrantz i Stockholms Vapenfabrik, og mellom 1886 og 1888 jobbet Welin som en våpenkonstruktør for Thorsten Nordenfelt i London. Den 21. januar 1889 giftet han seg med Agnes Hedenström. Samme år startet han firmaet Welin Davit & Engineering Company.

Kort tid etterpå, i 1889 eller 1890, konstruerte han *Welin-mekanismen*, som var en viktig videreutvikling av de Banges variant av skruemekanismen, en mekanisme for å lukke kammeret på baklader kanoner. Welin sin mekanisme hadde trinnvise gjenger med økende radius.  Dette gjorde at en større del av omkretsen til skruen kunne ha gjenger, og dermed kunne skruen gjøres kortere samtidig som den tålte høyere trykk. Kortere skrue gjorde også at kanonen kunne lades kjappere. Kort tid etter kjøpte Vickers de britiske rettighetene til patenten. Welin-mekanismen er fremdeles mye brukt i dagens tunge artillerikanoner.

Hovedfokuset for firmaet hans var utvikling og produksjon av daviter. Hans daviter var svært sinnrike og ble valgt da man skulle utruste RMS «Titanic». Etter forliset til «Titanic» økte salget av Welins daviter til et nesten ufattelig nivå. Han pensjonerte seg som en formuende mann i 1932 og flyttet tilbake til Sverige.

Welin Davit & Engineering Company fortsetter i dag som Welin Lambie som er basert i Brierley Hill i Vest-Midlands i Storbritannia.

## Referanser


## Eksterne lenker
* 
* Welin Lambie offisiell webside
Kåre Sjøvold

**Kåre Sjøvold** (født 15. februar 1918 på Røra, død 12. oktober 1995) var ordfører i Røra 1956–59 og ordfører i Inderøy i tre omganger: 1962–1967, 1972–1975 og 1984–1987. Han representerte Arbeiderpartiet.

Han begynte arbeidslivet som kalkverksarbeider ved Hylla kalkverk på Røra, og avsluttet som sosialsjef i Inderøy kommune. I aprildagene 1940 deltok han i kampene ved Bjørnefjell.

Sjøvold var 1971–74 medlem av det regjeringsoppnevnte «Utvalg for å vurdere 21 nærmere bestemte kommunesammenslåinger», sammen med Leo Tallaksen og Ottar Landfald.
Han var medlem av Nord-Trøndelag fylkesting og fylkesutvalg 1976–1983. Lokalt spilte han en sentral rolle i realiseringen av Skarnsundbrua. Han ble også den første formannen i det felles sykehusstyret i Nord-Trøndelag. Sjøvold var en tidlig støttespiller for Inger Lise Gjørv. Han var formann i Røra idrettslag 1948–52 og 1968–71. Han var styreformann for Røra samvirkelag fra 1958 til laget i 1962 ble slått sammen med Verdal samvirkelag, og var leder av representantskapet i Verdal samvirkelag 1971–87.

I 1988 ble han tildelt Kongens fortjenstmedalje i gull.

## Referanser
Svein Inge Strugstad

**Svein Inge Strugstad** (født 21. mai 1959, død 29. mai 2011) var en norsk dommer og starter i internasjonale og nasjonale mesterskap i hurtigløp på skøyter.

## Som starter og overdommer
Innen skøytesporten (hurtigløp) var han starter i et OL (1994 på Hamar) og flere internasjonale mesterskap. Hans debut som internasjonal starter var under Sprint-VM 1984 i Trondheim. I tillegg hadde han flere verdenscupoppgaver som starter. I Norge ble det mange Norgesmesterskap og norgescuper som starter. I sesongen 1995/96 ble han autorisert som overdommer på nivå 4, og ved Sprint-NM 2005 for kvinner var han mesterskapsoverdommer for første gang.

## Idrettsadministrator/leder
### [[International Skating Union]] – ISU
* 1991/92–2002/03: Foreleser/kursholder for ISUs starterkurs-utdanning.
* Var medlem av ISUs tekniske komite i flere år.

### [[Norges Skøyteforbund]] – NSF
Strugstad ble valgt inn i Norges skøyteforbunds styre i 2000/01 og var der til 2002/03 som leder av teknisk hurtigløp (TH) i NSF. I perioden 1995/96–2000/01 var han leder av dommerutvalget hurtigløp (DUH), hvor han i 1990/91–1994/95 var medlem av DUH.

### [[Leinstrand IL]] og Sør-Trøndelag skøytekrets
Han var en sentral person i utdanningen av startere og overdommere for skøytekretsen.Under 125-årsmarkeringen av Leinstrand IL ble han utnevnt til æresmedlem av klubben for sin lange og store innsats i skøytemiljøet.

## Personlig
Strugstad døde søndag 29. mai 2011 etter en lengre kreftsykdom.

## Referanser


## Eksterne lenker
* 
* Minneord fra Norges Skøyteforbund ved Arild Gjerde.
* Svein Inge Strugstad har gått bort på Sør-Trøndelag skøytekrets' hjemmesider.
* Svein Inge Strugstad døde 29. mai på hjemmesidene til Leinstrand IL.
* Oversikt over en del av Svein Inge Strugstads oppgaver i nasjonal og internasjonal skøytesport på app.box.com/shared/
Moss og Drøbak valgkrets

**Moss og Drøbak** var en valgkrets ved stortingsvalgene 1844–1921.

## Valgordningen
Fra Riksforsamlingen og det første Stortinget i 1814 utgjorde kjøpsteder egne valgkretser, til forskjell fra amtenes landvalgkretser, ved stortingsvalg. Moss hadde hatt kjøpstadsrettigheter siden 1720 og ble en egen kjøpstadskrets i 1914. Drøbak fikk kjøpstadsrettigheter i 1842, men hadde for få stemmeberettigede til å bli en egen bykrets, og måtte velge sammen med Moss, som var nærmeste kjøpstad.

Ved stortingsvalget i 1844 ble Moss og Drøbak én krets, og denne valgte én representant i periodene 1845–1856 og 1865–1921 og to representanter i perioden 1857–1864. Ved stortingsvalget i 1921 ble kretsen slått sammen med Fredrikshald, Fredrikstad og Sarpsborg til en felles krets for kjøpstedene i Østfold og Akershus fylker. Ved stortingsvalget i 1953 ble ordningen med egne kjøpstedskretser avsluttet, og Moss og Drøbak gikk inn i henholdsvis Østfold og Akershus fylker.

## Liste over stortingsrepresentanter for Moss og Drøbak
Listen dekker alle som representerte kjøpstedene Moss og Drøbak på Stortinget fra 1845 til 1921. Listen omfatter alle faste representanter og alle som møtte fast som vara for regjeringsmedlemmer eller avdøde representanter.

### 1845–1883

### 1883–1921

## Valgresultater

Valgene før 1906 foregikk i to omganger. Først valgte et valgting et gitt antall valgmenn. Det påfølgende valgmannstinget valgte stortingsrepresentant og vararepresentant. Siden 1906 har det vært direkte valg til Stortinget, de første fem gangene i enkeltmannskretser.

## Fotnoter

## Referanser
Skynd (krater)

**Skynd** er et krater på overflaten av Uranus-månen Umbriel. Krateret er estimert til å være mellom 72 og 110&nbsp;km i diameter. Midten av krateret ligger på .

Skynd har en lys sentral, eller nesten sentral, topp, som er en få lyse albedoformasjoner på Umbriel, i motsetning til Umbriels ellers lave albedo.

Krateret er oppkalt etter Skynd, et troll som stjal tre koner fra en mann i Englerup.

## Referanser


## Litteratur
* 
* 

## Eksterne lenker

*
Šariš (øl)

**Šariš** er et ølmerke fra Veľký Šariš i Slovakia. Ølet produseres av bryggeriet Pivovar Šariš A.s., og har blitt laget siden 1967. 
Šariš er i dag et av de varemerkene til den ølprodusenten SABMiller.

## Produkter
## Øl
Bryggeriet produserer de følgende ølsortene:
* Šariš 12 % svetlý ležiak (lyst øl), 5 % alkohol
* Šariš 10 % svetlý ležiak (lyst øl), 4,1 % alkohol
* Šariš 12 % tmavý ležiak (mørk øl), 5 % alkohol
* Šariš Red
* Šariš Radler Červený pomaranč (Blodappelsin)

## Referanser


## Eksterne lenker
* 
*  Šariš på pivovarytopvar.sk (slovakisk)
Vuver (krater)

**Vuver** er et krater på overflaten av Uranus-månen Umbriel. Krateret er estimert til å være 98&nbsp;km i diameter. Lengdegraden og breddegraden for sentrum av krateret er henholdsvis 311.6° og −4.7°.

Vuver har en lys sentral topp, som er en få lyse albedoformasjoner på Umbriel, i motsetning til Umbriels ellers lave albedo.

## Referanser


## Litteratur
* 
* 
*
Bountyøyene

**Bountyøyene** (engelsk: *Bounty Islands*) er ei øygruppe som hører til New Zealands subantarktiske øyer i det sørlige Stillehavet.

## Geografi

Bountyøyene ligger ca. 680 km sørøst for Sørøya. Øygruppa er av vulkansk opprinnelse og har et samlet landareal på om lag 1,35 km², og hele øygruppa er bare en utstrekning på fem kilometer. Øyene fordeler seg i tre grupper:

* Hovedgruppen i nordvest, største øy Depot Island (øygruppas største)
* Midtre gruppe, største øy Funnel Island 
* Østre gruppe, største øy Molly Cap

Øygruppa er ubebodd, og høyeste punkt ligger på Funnel Island (73 moh.).

Bountyøyene er ved siden av Antipodeøyene hornpingvinens (*Eudyptes sclateri*) eneste hekkeplass. I tillegg er området hekkeplass for en rekke sjøfugler, blant annet svartflekkalbatross (*Thalassarche cauta*).

## Historie
Området ble oppdaget 9. september 1788 av den britiske kapteinen William Bligh og ble navngitt etter hans fartøy, HMAV «Bounty», bare noen måneder før det berømte mytteriet. I 1870 tok den britiske kapteinen George Palmer øyene i britisk besittelse. På begynnelsen av 1800-tallet var området en jaktmark for selfangere.

Området ble i 1998 oppført på UNESCOs verdensarvliste.

## Referanser


## Eksterne lenker
* Bilde fra Bountyøyene
VM i hurtig- og lynsjakk

**Verdensmesterskapet i hurtig- og lynsjakk** er et årlig mesterskap for å kåre to separate verdensmestere i hurtigsjakk og lynsjakk. VM i lynsjakk ble arrangert for første gang i 1970 i et uoffisielt mesterskap der Bobby Fischer vant, mens det første offisielle VM var i 1988 med Mikhail Tal som vinner. VM i hurtigsjakk ble arrangert for første gang i 2001, med Garri Kasparov som vinner.

## Historikk

### Hurtigsjakk
**Regler:** 15 minutter + 10 sekunder per trekk

### Lynsjakk
**Regler:** 3 minutter + 2 sekunder per trekk

;Fotnoter

## Referanser


## Eksterne lenker
* Verdenssjakkforbundet
* 
*
Kasper Salto

**Kasper Poulsson Salto** (født 1967) er en dansk designer. Han ble utdannet møbelsnekker i 1988 og ved Danmarks Designskole hvor han tok avgangseksamen i 1994.

For firma Fritz Hansen har han blant annet designet en serie kalt Ice som består av bord, stol og to barstoler, bordet Little Friend og NAP; en serie stabelstoler. Sammen med arkitekt Thomas Sigsgaard vant han en konkurranse om å utforme nye møbler til FNs tilsynsråds sal i FN-bygningen i New York i 2011.

Salto har mottatt flere priser; ID-prisen i 1999, Snedkerprisen i 2002, Finn Juhl-prisen i 2010 og i 2012 mottok han Thorvald Bindesbøll-medaljen. Han har i tillegg mottatt Knud V. Engelhardts Mindelegat.

Kasper Salto er sønn av billedveveren Naja Salto, barnebarn av Axel Salto, oldebarn av arkitekt Magnus Poulsson.

## Referanser
Volost

**Volost** (russisk: волость) er en type administrativ region i Russland. Definisjonen har variert gjennom tid og sted i Russland.

I den tidligste østslaviske historie var en volost navnet på det område som ble styrt av en fyrste. Fra slutten av 1500-tallet var volost et administrativt område i Storfyrstedømmet Moskva men ble senere brukt også om distriker, område eller fylker i Russland, (уезд).

Etter avskaffelsen av livegenskapen i Russland i 1861 fikk bøndene en viss grad av selvstyre. Da ble volost en enhet som tilvarte flere landsbyer. En *mir* var sammensatt av ledere for forskjellige familier i en landsby. Flere mirer dannet en volost, til hvilken hver mir valge representanter. Volosten valgte et overhode (старшина, *starsjina*) og en domstol (*volostnoj sud*). Selvstyret gjennom mirer og volster var under høyere myndighets oppsyn, blant annet ved politikommissarier (*stanovoj*) og særlige komitéer.

Volostene ble avskaffet av Sovjetunionen under administrative reformer mellom  1923 og 1929. En rajon ble den nye inndeling som tilsvarte både voloster og ujezder.

I dagens Russland benyttes begrepet volost i Den karelske republikk der den har samme status som en rajon. I Leningrad oblast, Pskov oblast, Samara oblast og i Tula oblast er volost en underavdeling til rajon, der den har samme status som selsovjet (сельсовет) i det øvrige Russland.
VM i hurtig- og lynsjakk 2014

**Verdensmesterskapet i hurtig- og lynsjakk 2014** ble arrangert i Dubai i De forente arabiske emirater fra 16. til 20. juni. Verdensmesterskapet i hurtigsjakk ble arrangert fra 16. til 18. juni, der hver spiller spilte 15 partier. Verdensmesterskapet i lynsjakk ble arrangert fra 19. til 20. september, der hver spiller spilte 21 partier.

## Turneringsregler

### Metode

Mesterskapet ble spilt i et sveitsersystem. Der, så langt det lar seg gjøre, spillerne som ligger nærmest hverandre i sammenlagtstilling til en hver tid spiller mot hverandre. En spiller kan ikke møte samme motstanderen i samme turnering mer enn en gang.

### Tid

I hurtigsjakk er tidsreglene 15 minutter + 10 sekunder per trekk. I lynsjakk er tidsreglene 3 minutter + 2 sekunder per trekk.

## Resultater

### Hurtigsjakk

### Lynsjakk

## Referanser
Krugrecht

**Krugrecht** (tysk: *Krorett*) er den Gerechtsame i førmoderne tysk og beslektet rett som tillater bevertning av gjester på en kro, et gjestgiveri. Det ble gjerne benyttet om retten til å servere øl og vin. Begrepet omfattet ikke overnatting, og ble gjerne benyttet nårmest synonumt med **Schankgerechtigkeit** eller **Schankgerechtsame** (skjenkerettighet). *Krugrecht* var ofte ledsaget av Braugerechtsame.

## Litteratur
* Adolph Friedrich Riedel: *Die Mark Brandenburg im Jahre 1250 oder historische Beschreibung der Brandenburgischen Lande.* Teil 2: *Beschreibung der politischen und kirchlichen Verhältnisse der Mark Brandenburg.* Dümmler, Berlin 1832, S. 207, S. 269–271.

## Eksterne lenker
* ''Krugrecht.'' I: *[[Deutsches Rechtswörterbuch]]*.
Eigil Andreas Nygaard

**Eigil Andreas Nygaard** (født 29. mai 1909 i Kristiansand, død 25. juli 1998 i New York) var en norsk diplomat og ambassadør.

Han var sønn av handelsagent Edvin Nygaard (1874–1911) og Emma Hansen (1873–1915). Efter examen artium i 1929 og Oslo handelsgymnasium 1930 ble han cand.jur. i 1935 og fikk jobb som dommerfullmektig i Kristiansand. Fra 1936 var han tilsatt i Utenriksdepartementet, først som sekretær, i 1939 uteksaminert fra Utenriksdepartementets aspirantkurs.

## Posteringer
* 1937 attaché ved legasjonen i Brussel, Belgia
* 1940 tilsatt i Handelsdepartementet
* 1945 byråsjef i UD, Oslo
* 1948 ambassaderåd ved Norges ambassade i Washington, USA
* 1952 ekspedisjonssjef i  UD, Oslo
* 1958 ambassadør til Japan, sideakkreditert til Sør-Korea fra 1959
* 1966 ambassadør til Mexico, sideakkreditert til Havana (Cuba) samt flere andre av nabolandene som  Managua (Nicaragua), Guatemala, San José (Costa Rica) og San Salvador
* 1970 generalkonsul i New York City, USA

## Referanser
Ivan Franjić

**Ivan Franjić** (født 10. september 1987) er en australsk profesjonell fotballspiller som spiller for den australske fotballklubben Brisbane Roar. Han spiller i forsvar/midtbane, og er også en del av . Han har spilt for flere andre klubber i sin karriere, blant annet Oakleigh Cannons og Melbourne Knights fra Australia. 

Han ble tatt ut til Fotball-VM 2014 i Brasil .

## Referanser

## Eksterne lenker
*
Jason Davidson

**Jason Davidson** (født 1991) er en australsk fotballspiller som spiller for den belgiske klubben KAS Eupen.

Han er også en del av . Han har spilt for flere andre klubber i sin karriere, blant annet Covilhã og Paços de Ferreira fra Portugal. 

Den 5. august 2014 meldte han overgang fra Heracles Almelo til West Bromwich Albion FC, hvor han skrev under på en toårskontrakt.

## Landslaget
Han ble tatt ut til Fotball-VM 2014 i Brasil .

## Referanser


## Eksterne lenker
*
Mathew Leckie

**Mathew Allan Leckie** (født 1991) er en australsk fotballspiller som spiller for Melbourne City FC.

Han har spilt for flere andre klubber i sin karriere, blant annet FSV Frankfurt og Borussia Mönchengladbach fra Tyskland. 

## Landslaget
Den 14. noveber 2012 fikk han sin første landskamp for  mot .

Han ble tatt ut til Fotball-VM 2014 i Brasil.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Bailey Wright

**Bailey Colin Wright** (født 28. juli 1992) er en australsk fotballspiller som spiller for den singaporske fotballklubben Lion City Sailors FC. Han og er også en del av . 

## Landslaget
Han ble tatt ut til Fotball-VM 2014 i Brasil .

Han ble tatt ut i s tropp til FIFA Confederations Cup 2017 i Russland.

Han ble tatt ut i s bruttotropp til VM i fotball 2018 i Russland, men ble utelatt da troppen ble kuttet fra 32 til 26 spillere.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Rocket 88

**«Rocket 88»** er en sang skrevet av Ike Turner som ble spilt inn og gitt ut på singel av Jackie Brenston and his Delta Cats i 1951. Singelen kom på 1.-plass i USA. Singelen ble solgt i en halv million eksemplarer. I 1998 ble *Rocket 88* introdusert i Grammy Hall of Fame.

## Referanser
Tsjornobylsonen

**Tsjornobylsonen** (ukrainsk: Зона відчуження Чорнобильської АЕС) er det offisielle sperreområdet omkring atomkraftreaktoren som eksplodertei Tsjornobyl-ulykken i 1986.. Området blir lokalt ofte bare kalt Sonen. Sonen ble opprettet kort tid etter katastrofen i 1986 av det sovjetiske militæret, først i en radius på 30 km omkring atomkraftverket. Det ble først  satt under militær kontroll. I dag (2014) dekker sonen et mye større område og blir styrt av Beredskapsdepartmentet i Ukraina. Selve atomkraftverket og sarkofagen som dekker den ødelagte reaktoren blir styrt separat. 

Sperreområdet dekker et område på omkring 2 600&nbsp;km² i Ukraina omkring Tsjornobyl kjernekraftverk der den radioaktive forurensningen fra nedfallet er størst og offentlig tilkomst og bosetting er avgrenset. Sonen grenser til Belarus i nord. 

Formålet med sperreområdet er å avgrense tilkomsten til farlige områder, redusere spredningen av radioaktiv forurensning og utføre radiologiske og økologiske overvåkninger. I dag er området et av de mest radioaktivt forurensede områder i verden og tiltrekker seg stor vitenskapelig interesse på grunn av de høye strålingsdosene som er påført miljøet, samt en økende grad av turisme.

Geografisk dekker sonen de nordligste rajonene (distriktene) i Kyiv og Zjytomyr oblast i Ukraina. 

## Referanser


## Eksterne lenker
* Tilbake i Tsjernobyl etter mer enn 100 år. nrk.no
* Tsjernobyl har blitt en oase for dyr og planter. nrk.no
Maja Dunfjeld

**Maja Hilma Dunfjeld** (født 20. mars 1947 i Namdalen) er en sørsamisk forsker og veileder innen duedtie – tradisjonell samisk brukskunst, bosatt i Harran. Hun er utdannet formingslærer fra Statens lærerhøgskole i forming, Oslo 1989 og har en doktorgrad i kunsthistorie fra Universitetet i Tromsø fra 2001.

Hun har blant annet jobbet som lærer ved Snåsa ungdomsskole, konsulent i duedtie for de sørsamiske områdene fra 1980, førsteamanuensis ved Samisk høgskole og daglig leder ved Duodjeinstituhtta (utviklingssenter for samisk håndverk). Den siste tiden som yrkesaktiv var hun daglig leder ved Sijti Jarnge i Hattfjelldal.

I doktoravhandlingen studerte hun fire gjenstandsgrupper: hornskjeer (*tjåerviebuste*), vandringsstaver (*klaahka*), melkeboller (''naehpie'') og bringekleder (*boengeskuvmie*) til gåptoe, den sørsamiske drakten. Hennes utgangspunkt er at samisk utsmykningskunst er både praktisk, estetisk og kommunikativ. Ornamentikken gjenspeiler en holistisk samisk religion «hvor *bissie*, det hellige, er en del av hverdagen og gjennomstrømmer hele tilværelsen.»
Hun har også skrevet om sørsamisk visuell kultur i det trønderske kunsthistorieverket *Se Trøndelag!* I 2018 utkom boka *Aerpiemaahtoe – Åarjelsaemien duedtien baakoeh* («Arvet kunnskap – sørsamisk duedtie-ordbok»), som hun var redaktør og hovedforfatter for.

Hun er datter av duedtie-kunstneren Lars Dunfjeld og søster til juristen Leif Dunfjeld. Høsten 2022 ble hun tildelt Sørsamisk kulturpris.

## Referanser


## Eksterne lenker
*
Han Kook-young

**Han Kook-young** (hangul: 한국영; hanja: 韓國榮; født 19. april 1990 i Seoul, Sør-Korea) er en sørkoreansk fotballspiller som spiller for den sørkoreanske klubben Gangwon FC. Han er en defensiv midtbanespiller og har siden 2013 også spilt for det sørkoreanske landslaget. Han Kook-young er en del av den sørkoreanske troppen til VM i 2014 i Brasil.

## Referanser


## Eksterne lenker
*
VM i hurtig- og lynsjakk 2013

**Verdensmesterskapet i hurtig- og lynsjakk 2013** ble arrangert i Khanty-Mansijsk i Russland fra 6. til 10. juni 2013.

## Turneringsregler

### Metode

Mesterskapet ble spilt i et sveitsersystem. Der, så langt det lar seg gjøre, spillerne som ligger nærmest hverandre i sammenlagtstilling til en hver tid spiller mot hverandre. En spiller kan ikke møte samme motstanderen i samme turnering mer enn en gang.

### Tid

I hurtigsjakk er tidsreglene 15 minutter + 10 sekunder per trekk. I lynsjakk er tidsreglene 3 minutter + 2 sekunder per trekk.

## Resultater

### Hurtigsjakk

### Lynsjakk

## Referanser
Level Up

***Level Up Norge*** er en norsk YouTube-kanal og tidligere ukentlig spillmagasin. Det ble opprinnelig sendt på VGs nettbaserte TV-kanal VGTV i perioden 2011–2015. Magasinet ble nedlagt etter den niende sesongen på grunn av nedbemanning i VG. Programlederne Rune Fjeld Olsen og Karl-Martin Hogsnes, har siden 2016 drevet *Level Up* videre som en Youtube-kanal. Kanalen finansieres av seerbidrag gjennom en Patreon-side.

I etterkant av laget Olsen og Hogsnes en film om hva de hadde produsert i kanalen *Level Up*. Filmen, som de kalte en «dokumentar», ble lagt ut på YouTube i mai 2016. 

## Sesongoversikt

## Podkast
I sesong 5 startet Olsen og Hogsnes også en podkast for VG som kalt *Level Up podcast*. Podcasten ble senere omdøpt til *Level Upcast*, og deretter *Level Backup*. I sesong 6 ble noen av episodene lastet opp til programmets egen YouTube-kanal.

## Referanser


## Eksterne lenker
* Level Up hos VGTV
* Level Ups kanal på YouTube
* Level Ups hjemmeside
Ryan McGowan

**Ryan James McGowan** (født 1989) er en australsk fotballspiller som spiller for den skotske klubben . Han er også en del av . 

Han har spilt for flere andre klubber i sin karriere, blant annet Partick Thistle og Ayr United fra Skottland. 

Dylan McGowan er broren hans.

## Landslaget
Den 15. august 2012 fikk han sin første landskamp for  mot .

Han ble tatt ut til Fotball-VM 2014 i Brasil .

Han ble tatt ut i s tropp til FIFA Confederations Cup 2017 i Russland.

## Referanser


## Eksterne lenker
*
Alex Wilkinson

**Alex Wilkinson** (født 13. august 1984) er en australsk profesjonell fotballspiller som spiller for den japanske fotballklubben Jeonbuk Hyundai Motors. Han spiller i forsvar, og er også en del av . Han har spilt for flere andre klubber i sin karriere, blant annet Jiangsu Guoxin-Sainty og Central Coast Mariners.

Han ble tatt ut til Fotball-VM 2014 i Brasil .

## Referanser


## Eksterne lenker
*
Steppen

***Steppen*** (*Степь* - «Step»)  er en lang novelle/kortroman som Anton Tsjekhov fikk publisert i det velrenommerte litterære tidsskriftet *Severny Vestnik* («den nordlige budbringer»)  nr 3, mars 1888.

Våren 1887 var Tsjekhov overarbeidet og syk, og foretok en reise for å besøke slektninger i Azov-regionen der han vokste opp. Han lot seg inspirere av naturen på steppen, og reisen ga temaer til flere nye fortellinger, hvorav *Steppen* er den viktigste. Med sine storslåtte landskapsbeskrivelser regnes dette som Tsjekhovs første poetiske mesterverk, han selv vurderte det som sitt fremste verk så langt. Fortellingen representerer et langt sprang framover i Tsjekhovs novellekunst og er blitt kalt *«en ordbok over Tsjekhovs poesi, en liste over de litterære virkemidlene Tsjekhov skulle ta i bruk i sine modne verk.»*

## Resyme
Ti år gamle og farløse Igor er på tur i karjol sammen med onkelen, kjøpmannen Ivan Kousmitsjov og presten Christopher Sirejskij. Ute på det vidstrakte steppelandskapet oppdager Igor naturen, de gjestfrie menneskene som bebor den og deres fortellinger. Spent ankommer han byen, bare for å oppdage at moren har sendt ham dit på skole. Onkelen og presten reiser og Igor er alene, *«han sank hjelpeløst ned på den lille benken, og  med bitre tårer hilste han det nye, ukjente livet som lå foran ham. Hvordan ville det livet bli?»*

## Referanser
 

## Litteratur
* 
* Malcolm, Janet, *Reading Chekhov, a Critical Journey*, Granta Publications, 2004 edition, ISBN 978-1-86207-635-8
Oliver Bozanić

**Oliver John Bozanić** (født 8. januar 1989) er en australsk fotballspiller som spiller for Central Coast Mariners FC. 

Han er også en del av . Han har spilt for flere andre klubber i sin karriere, blant annet Aldershot Town og Cheltenham Town fra England. 

Han ble tatt ut til Fotball-VM 2014 i Brasil.

## Referanser


## Eksterne lenker
*
Matt McKay

**Matthew Graham McKay** (født 11. januar 1983) er en australsk fotballspiller for den australske fotballklubben Brisbane Roar. Han er midtbanespiller, og er også en del av . Han har spilt for flere andre klubber i sin karriere, blant annet Changchun Yatai og Busan IPark. 

Han ble tatt ut til Fotball-VM 2014 i Brasil .

## Referanser


## Eksterne lenker
*